Решение на Съда (голям състав) от 13 юли 2023 г. — Европейска комисия/CK Telecoms UK Investments Ltd, Обединено кралство Великобритания и Северна Ирландия, EE Ltd
(Дело C-376/20 P)1
(Обжалване — Конкуренция — Регламент (ЕО) № 139/2004 — Контрол върху концентрациите между предприятия — Мобилни далекосъобщителни услуги — Решение за обявяване на концентрация за несъвместима с вътрешния пазар — Олигополен пазар — Съществено възпрепятстване на ефективната конкуренция — Некоординирани ефекти — Стандарт на доказване – Свобода на преценка на Европейската комисия по икономически въпроси — Граници на съдебния контрол — Насоки относно хоризонталните концентрации — Релевантни фактори за доказване на съществено възпрепятстване на ефективната конкуренция — Понятията „важен конкурентен фактор“ и „близки конкуренти“ — Близост на конкурентните отношения между участниците в концентрацията — Количествен анализ на последиците от предвидената концентрация върху цените — Повишаване на ефективността — Изопачаване — Оплакване, разгледано служебно от Общия съд на Европейския съюз — Отмяна)
Език на производството: английски
Страни
Жалбоподател: Европейска комисия (представители: първоначално G. Conte, M. Farley, J. Szczodrowski и C. Urraca Caviedes, а впоследствие F. Castillo de la Torre, G. Conte, M. Farley, J. Szczodrowski и C. Urraca Caviedes)
Други страни в производството: CK Telecoms UK Investments Ltd (представители: първоначално J. Aitken, K. Asakura, A. Coe, M. Davis, S. Prichard, solicitors, O. W. Brouwer, advocaat, M. B. Kennelly, SC, A. Müller, advocate, и T. Wessely, Rechtsanwalt, а впоследствие J. Aitken, K. Asakura, A. Coe, M. Davis, solicitors, O. W. Brouwer, advocaat, B. Kennelly, SC, A. Müller, advocate, и T. Wessely, Rechtsanwalt), Обединено кралство Великобритания и Северна Ирландия (представители: първоначално S. Brandon, а впоследствие F. Shibli), EE Ltd
Встъпила страна в подкрепа на жалбоподателя: Надзорен орган на ЕАСТ (представители: първоначално C. Simpson, M. Sánchez Rydelski и C. Zatschler, а впоследствие C. Simpson и M. Sánchez Rydelski)
Диспозитив
Отменя решението на Общия съд от 28 май 2020 г., CK Telecoms UK Investments/Комисия (Т-399/16, EU:T:2020:217).
Връща делото на Общия съд на Европейския съюз за ново разглеждане,
Не се произнася по съдебните разноски.
____________
1     ОВ C 390, 16.11.2020 г.